Pergunungan Pyrene

Pergunungan Pyrene (; ; ; bahasa Occitan: Pirenèus; bahasa Arab: Birinius; bahasa Aragon: Perinés; bahasa Basque: Pirinioak) ialah banjaran gunung di Eropah barat daya yang membentuk perbatasan semula jadi antara Perancis dan Sepanyol. Ia memisahkan Semenanjung Iberia dari benua Eropah terbentang sekitar  dari Teluk Biscay hingga Laut Tengah.

Sebahagian besarnya kemuncak utama pergunungan membentuk sempadan alam antara Perancis dan Sepanyol dengan negara kecil Andorra terapit di tengah-tengah.

Geografi

Kawasan pemerintahan
Kawasan Pyrene Sepanyol adalah sebahagian daripada provinsi-provinsi berikut dari timur ke barat: Girona, Barcelona, Lleida (kesemuanya di Catalonia), Huesca (di Aragon), Navarra (di Navarre) dan Gipuzkoa (dalam Negara Basque).

Kawasan Pyrene Perancis pula adalah sebahagian daripada jabatan-jabatan (départements) berikut dari timur ke barat: Pyrénées-Orientales (Catalonia Utara dan Fenolheda), Aude, Ariège, Haute-Garonne, Hautes-Pyrénées, dan Pyrénées-Atlantiques (kedua jabatan yang terakhir ini ialah kawasan liputan Taman Negara Pergunungan Pyrene).

Negara Andorra diapit antara kedua-dua kawasan ini di bahagian timur pergunungan.

Etimologi
Herodotus menyatakan bahawa nama "Pyrene" itu merujuk kepada sebuah bandar di kawasan Celt Eropah. Menurut mitologi Yunani melalui catatan Silius Italicus pula, Pyrene () merupakan puteri kepada Bebryx, seorang penguasa sebuah kerajaan Mediterranea selatan Gallia yang melayan Herakles dengan baik sewaktu tugasnya mencuri lembu Geryon. Hercules menjadi terlalu mabuk dan berahi sehingga hilang kawalan lalu merogol anak raja tersebut. Pyrene melahirkan seekor ular tidak lama kemudian dan melarikan diri ke hutan kerana tidak mampu menanggung kemarahan ayahandanya. Dia meluahkan seisi hatinya sendirian di hutan tersebut sampai menarik perhatian haiwan liar yang menerkam dan merobek-robeknya sehingga mati.

Setelah Hercules berjaya mengalahkan Geryon, dia melalui kerajaan Bebryx sekali lagi dan tersempak dengan mayat Pyrene yang penuh luka. Hercules menyedari dosa yang dilakukannya dengan hati yang sebak. Dia menyemadikan jasad Pyrene baik-baik sambil menyeru persekitarannya berkabung memeilahara namanya: "Puncak-puncak gunung menggeletar pada rabungnya mendengar suara Hercules; dia terus memanggil 'Pyrene!' dengan hibanya sambil tebing-tebing batu dan sarang haiwan liar menggema nama 'Pyrene!' itu kembali … Gunung-gunung itu bergema nama yang ditangisi itu sepanjang zaman." Plinius yang Tua mengaitkan cerita Hercules dan Pyrene itu kepada Lusitania namun menolaknya atas alasan ia rekaan belaka.

Rujukan

Pautam luar 

  Laman rasmi  Taman Negara Pergunungan Pyrene Perancis
  Les Amis du Livre Pyrénéen (bibliografi dan sejarah Pergunungan Pyrene)

Banjaran gunung di Eropah
Geografi Perancis
Geografi Sepanyol